[..]

**63. Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu, precizējot mājokļu pieejamības, publiskās ārtelpas, sociālās un izglītības infrastruktūras projektus**

*Ziņo I. Astaševska*

Izskatot Kuldīgas attīstības aģentūras informāciju par izmaiņām Kuldīgas novada attīstības programmas 2022.-2028. gadam investīciju plāna (turpmāk – Investīciju plāns) 1., 5. un 6. rīcības virzienu projektu darbībās un izmaksās, kā arī jaunu projektu ideju virzībā, Kuldīgas novada dome konstatē nepieciešamību aktualizēt Investīciju plānu.

Tā ietvaros tiek veiktas šādas izmaiņas:

1. Precizētas projekta R.1.3.1.P.1. “Kuldīgas novada Bērnu un jauniešu centra atjaunošana un pārbūve” darbības un izmaksas.
2. Aktualizēts projekta R.5.1.2.P.2. nosaukums, izsakot to šādā redakcijā:

*“Ventas upes kreisā krasta takas izveide posmā no Mākslas dienu parka līdz "Melnajai Kolkai", veicinot dabas vērtību saglabāšanu un publiskās ārtelpas attīstību”,*

kā arī precizētas projekta izmaksas.

1. Iekļauts projekts R.5.2.1.P.6. “1905. gada parka atjaunošana, attīstot augstas kvalitātes publisko ārtelpu Kuldīgas vēsturiskās apbūves zonā”.
2. Iekļauts projekts R.6.1.2.P.4. “Jaunas daudzdzīvokļu mājas būvniecība Kuldīgā sociāli un ekonomiski mazaizsargātām personām”.
3. Iekļauts projekts R.6.1.2.P.5. “Mājokļu vides pieejamības nodrošināšana cilvēkiem ar invaliditāti Kuldīgas novadā”.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 12 balsīm „par” *(I. Astaševska, A. Roberts, N. Kleinberga, A. Kimbors, B. Mikāla, B. Freija, D. Kalniņa, R. Ernsons, A. Zankovskis, K. Ansone, A. Gustovskis, R. Karloviča)*, „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Investīciju plānu ar precizētajiem mājokļu pieejamības, publiskās ārtelpas, sociālās un izglītības infrastruktūras projektiem (*pielikumā*).
2. Lēmumu par Investīciju plāna apstiprināšanu ievietot:

2.1. Teritorijas attīstības plānošanas informācijas sistēmā;

2.2. Kuldīgas novada pašvaldības tīmekļvietnē *www.kuldigasnovads.lv*.

1. Kā atbildīgo par lēmuma izpildi noteikt Kuldīgas novada pašvaldības iestādes “Kuldīgas attīstības aģentūra” vadītāja vietnieku Kasparu Rasu.

***Pielikumā:*** Kuldīgas novada attīstības programmas 2014.-2022. gadam aktualizētais investīciju plāns

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”,Vides aizsardzības un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU